Nicolae Trifan, consilier PNL, candidat la Primăria Sânmihaiu Român, atenționează că podul peste Bega de la Utvin reprezintă un adevărat pericol!
Trifan spune că, în ultimii ani, acest pod a devenit din ce în ce mai circulat, iar riscul de a ceda este tot mai mare.
"Dacă în 2016 sarcina maximă admisă era de cinci tone, în 2020, de 3,5 tone, acum s-a ajuns la două tone!
Și nici nu e de mirare, dacă ne gândim că podul nu a avut parte de o reabilitare ca la carte, ci doar de cârpeli în ultimii 40 de ani, de când a fost construit.
Un nou pod peste Bega, pe care să se poată circula în siguranță, va reprezenta o prioritate pentru mine!
Sigur, vorbim de o investiție de milioane de euro, dar eu sunt un om cu viziune. Așa că vom accesa fonduri europene pentru ca acest proiect să devină realitate în primii doi ani de mandat", mai spune Trifan.
Un pod modern la Utvin va reprezenta și șansa de dezvoltare a localității pe malul drept al canalului Bega.
"Mă refer la casele ce pot fi construite, ca urmare a realizării de PUZ-uri, pe lângă terenurile agricole.
Mai mult, locuitorii vor ajunge mai repede la Timișoara, pentru că acest pod va reprezenta o importantă legătură cu centura de vest, care se va afla la o distanță de doar 2,5 kilometri!", a concluzionat candidatul PNL.